Timbavatirivier



Die Timbavatirivier is 'n regtersytak van die Olifantsrivier in Mpumalanga, Suid-Afrika. Die rivier vloei ook etlike kilometer deur Limpopo, en ontspring aan die buitewyke van Acornhoek naby die grens tussen dié provinsies. Hier ontspring ook die  Klaserie en bolope van die Sandrivier. Die Timbavati vloei ooswaarts deur die Andover-natuurreservaat en Timbavati-wildreservaat en daarna noordooswaarts deur die Krugerwildtuin.

Dit vloei die Krugerwildtuin binne aangrensend aan Maroelakaravaankamp, () net noord van Orpenruskamp. Die Tamboti-tentkamp is ook digby voorgenoemde kampe op die regteroewer geleë. Die H-7 en S39 is goeie wildbesigtingsroetes wat al met die kronkelende rivier langs loop tot naby die samevloeiing met die Olifantsrivier. 

Die ryk wildlewe van hierdie area word toegeskryf aan 'n strook voedingsryke soetgrasveld, wat op sy beurt te danke is aan die mineraalryke en waterhoudende gabbro-substraat. Die Roodewal-boskamp is naby die samevloeiing met die Shisakashanghondo-sytak aangelê. Benewens klein damme in die bolope te Acornhoek is daar ook die Piet Groblerdam langs die S39-roete. Masalakoppie (500 m) in die wildtuin is die enigste heuwelagtigheid in die rivier se opvanggebied.

Sytakke 
 Hlangeni
 Ka-Nwatimfenhe
 Ka-Nwatinhlarhu
 Loubserspruit
 Mshatu
 Nyangane
 Ngwamutsatsa
 Phelwanaspruit
 Sandspruit
 Shisakashanghondo
 Stokkiespruit

Monding 
 Regter/suidekant van die Olifantsrivier in die Krugerwildtuin

Galery

Verwysings

Eksterne skakel 
 Google-kaart van die Timbavatirivier se samevloei by Geonames.org (cc-by)

Sien ook 
Luvubu and Letaba Water Management Area 

Limpoporiviersytakke
Olifantsrivier (Limpopo)
Riviere in Mpumalanga
Riviere in Limpopo